
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind modificarea Hotărârii Consiliului Local nr. 265/20.12.2016 privind aprobarea preţului local al energiei termice livrată de  Compania Locală de Termoficare COLTERM S.A. şi ulterior modificată prin Hotărârea Consiliului Local nr. 392/17.10.2017
		În conformitate cu prevederile Legii nr.325/2006, Compania Locală de Termoficare COLTERM S.A. a întocmit şi a trimis spre avizare către A.N.R.E. documentaţia de modificare/ajustarea a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare.
		Ca urmare a acestei solicitări, A.N.R.E. a precizat prin adresa nr.81918/26.10.2018 că “până la intrarea în vigoare a modificărilor şi completărilor Legii nr.325/2006 şi emiterea prin ordin al preşedintelui ANRE a reglementărilor prevăzute de legea menţionată, trebuie solicitat autorităţii administraţiei publice locale aprobarea preţurilor de producere a energiei termice şi a tarifelor de transport şi distribuţie a energiei termice prin emiterea unei hotărâri în acest sens”. Chiar dacă şi-a declinat competenţa, totuşi ANRE a analizat documentaţia transmisă şi a făcut o serie de precizări şi solicitări pentru a fi în concordanţă cu METODOLOGIA de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare elaborată de către ANRSC.
		În baza HCL de aprobare a modificării/ajustării preţurilor/tarifelor şi a documentației de modificare/ajustare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, A.N.R.E. a admis faptul că ulterior poate emite un aviz interimar privind respectivele preţuri şi tarife.
Oportunitatea modificării/ajustării preţurilor/tarifelor
Conform ,,METODOLOGIEI de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare” aprobată prin Ordinul A.N.R.S.C. nr.66/2007 ,,ajustare de preţuri şi tarife este operaţiunea de analiza a nivelului preţurilor şi tarifelor existente şi a structurii acestora, potrivit normelor metodologice elaborate şi aprobate de autoritatea de reglementare competenta, prin care se asigura corelarea nivelului preţurilor şi tarifelor stabilite anterior cu evoluţia general ă a preţurilor şi tarifelor din economie”.
Conform acestui ordin, ,,Operatorii/operatorii economici ai serviciului de alimentare cu energie termică sunt obligaţi sa prezinte A.N.R.S.C. următoarele: a) cererea de stabilire, ajustare sau modificare, care conţine: preţurile sau tarifele solicitate şi justificarea propunerii de stabilire, ajustare ori modificare; preţurile sau tarifele locale în vigoare în cazul ajustarii sau modificării; b) fişele de fundamentare; c) alte informaţii necesare fundamentarii preţurilor şi tarifelor propuse; d) memoriu tehnico-economic prin care se justifica oportunitatea stabilirii, ajustarii sau modificării preţului ori tarifului”
Totodată, conform art.14 din ordin ,,Ajustarea preţurilor/tarifelor locale pentru producerea, transportul, distribuţia şi furnizarea energiei termice se realizează avându-se în vedere următoarele criterii: a) pentru cheltuielile cu combustibilul tehnologic, energie electrica, apa şi materiale, cu pondere semnificativă în preţ/tarif, se ia în calcul modificarea preţurilor de achiziţie fata de precedenta ajustare, în limita preţurilor de pe piata; b) consumurile specifice de combustibil, energie electrica, apa vor fi luate în calcul cel mult la nivelul celor avute în vedere în preţui existent; c) cheltuielile cu personalul se fundamentează în funcţie de legislaţia în vigoare, corelata cu principiul eficientei economice; d) în preţ/tarif se vor include pierderile tehnologice din sistemul de transport, distribuţie şi furnizare, cota de dezvoltare, modernizare a SACET, aprobate de autorităţile administraţiei publice locale implicate.”

Preţul actual al energiei termice livratã consumatorilor din sistemul centralizat, este de 398,49 lei/Gcal (inclusiv TVA), respectiv 342,64 lei/MWh. (1 Gcal = 1,163 MWh).
		Acest preţ este alcătuit din preţul mediu de producere a energiei termice, la care se adaugă tarifele de transport, distribuţie şi furnizare. În acest moment, comparativ cu cheltuielile luate în calcul la fundamentarea preţurilor în vigoare, cheltuielile variabile (combustibilii, energia electrică, certificatele de emisii de gaze cu efect de seră) au suferit creşteri importante. 
		Din analiza indicatorilor tehnico-economici s-a concluzionat că sunt îndeplinite condiţiile legale şi este oportună o nouă fundamentare a elementelor de cheltuieli pentru modificarea preţurilor/tarifelor energiei termice produsă în sistem centralizat.
		Oportunitatea şi solicitarea de modificare a preţurilor/tarifelor la valorile din documentaţie, au fost aprobate de către COLTERM prin HCA nr.87/19.10.2018.

		Deoarece preţul energiei (combustibil, energie electrică), preţul de producere al energiei termice, avizat/aprobat de către ANRE, la CET Sud şi CET Freidorf precum şi indicaţiile contoarelor de energie termică, montate la consumatorul final sunt exprimate în MWh, pentru uniformizare şi o mai bunã înţelegere, toate preţurile/tarifele care compun preţul final al energiei termice livrate consumatorilor au fost exprimate în lei/MWh.
		Ca urmare, Compania Locală de Termoficare COLTERM S.A. a solicitat prin adresa cu nr. RE2018-002412/12.11.2018 aprobarea preţului local al energiei termice 402,10 lei/MWh cu TVA inclus, (1Gcal = 1,163MWh), preț format din preţul de producere a energiei termice şi tarifele serviciilor de transport, distribuţie şi furnizare avizate/aprobate de autorităţile competente prin avizul A.N.R.E. nr.52/18.09.2018 (pentru CET Sud) şi Decizia A.N.R.E. nr.1710/28.11.2017 (pentru CET Freidorf) conform prevederilor Legii nr.325/2006 privind serviciul public de alimentare cu energie termică.
		Nivelul preţului actual al energiei termice, al preţului de facturare pentru populaţie şi al subvenţiei pentru acoperirea diferenţelor de preţ a fost aprobat în anul 2017 prin H.C.L. nr.392/17.10.2017.
		Urmare a celor prezentate mai sus, considerăm necesară modificarea/ajustarea preţului local al energiei termice livrată de Compania Locală de Termoficare COLTERM S.A. de la valoarea de 342,64 lei/MWh cu TVA la valoarea de 402,10 lei /MWh cu TVA.
		În aceste condiții, pentru păstrarea constantă a prețului de facturare la populație, ca măsură de încurajare a abonării la Compania Locală de Termoficare COLTERM S.A., se impune creșterea subvenției de la 134,56 lei/MWh la 194,02  lei/MWh, adică cu 59,46 lei/MWh cu TVA inclus.
		Considerăm oportună promovarea proiectului de hotărâre privind privind modificarea Hotărârii Consiliului Local nr.265/20.12.2016 privind aprobarea prețului local al energiei termice livrată de Compania Locală de termoficare COLTERM S.A. și ulterior modificată prin Hotărârea Consiliului Local nr.392/17.10.2017 și îl supunem spre dezbatere Consiliului Local al municipiului Timișoara.

